పరుగులు ఎలా రాబట్టాలో
తెలియలేదు : చండీమాల్‌
కుర్రాళ్లు నేర్చుకుంటున్నారు
న్యూఢిల్లీ : టి20 సిరీస్‌ కోల్పోవడంపై శ్రీలంక కెప్టెన్‌ దినేష్‌ చండీమాల్‌ అసంతృప్తి వ్యక్తం చేశాడు. కాగా తమ జట్టు యువ ఆటగాళ్లు ఇప్పుడిపుడే అంతర్జాతీయ క్రికెట్‌లో పాఠాలు నేర్చుకుంటున్నారని వివరించాడు. క్రీజులో నిలదొక్కుకుని పరుగులు ఎలా రాబట్టాలో యువ ఆటగాళ్లకు తెలియదని చండీమాల్‌ అభిప్రాయం వ్యక్తం చేశాడు. తొలి టి20లో చక్కగా ఆడిన రజిత,శనక,చమీరకు మంచి భవిష్యత్‌ ఉందని ఆశాభావం వ్యక్తం చేస్తూ తొలి మ్యాచ్‌లో టీమిండియా టాప్‌ ఆర్డర్‌పై ఆధిపత్యం చెలాయించిన యువ బౌలర్లను రెండవ మ్యాచ్‌లో ధావన్‌ దెబ్బకొట్టాడని, దీంతో వారు సమస్య ఎదురైందని, మూడవ టి20లో టీమిండియా బౌలర్ల ధాటికి పవర్‌ ప్లేలోనే కీలక వికెట్లు కోల్పోవడం సిరీస్‌ను దూరం చేసిందని చండీమాల్‌ వివరించాడు. ఇప్పుడిప్పుడే పాఠాలు నేర్చుకుంటున్న యువ ఆటగాళ్లక ఈ సిరీస్‌ మంచి పాఠాలు నేర్పిందని,మలింగ,మాథ్యూస్‌, దిల్షాన్‌ తొలి టి20కి దూరం కావడం తమ జట్టును ప్రభావితం చేసిందని చండీమాల్‌ పేర్కొన్నాడు.